Die wêreld in foto’s – 14 Oktober 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Moto3-ryer Brad Binder van Suid-Afrika kyk na ŉ monitor tydens ŉ oefensessie vir die MotoGP Japannese Motorfiets Grand Prix by die Twin Ring Motegi-baan buite Tokio. Foto: AP Photo/Shizuo Kambayashi Chinese toeriste staan vir ŉ foto by ŉ perdekar van ŉ troupaartjie by die Roemerberg-vierkant in Frankfurt, Duitsland. Foto: AP Photo/Michael Probst ŉ Vrou dra ŉ hooftooisel wat versier is met prente van die oorlede Thai-koning Bhumibol Adulyadej terwyl sy wag om eer te betoon by die Siriraj-hospitaal in Bangkok. Die meeste mense het Vrydag swart gedra nadat aangekondig is dat die dag ŉ vakansiedag sal wees. Foto: AP Photo/Kittinun Rodsupan Die parlementsgebou in Bern, Switserland, is versier met ligbeelde vir die 150ste herdenking van die Switserse Rooikruis. Foto: Lukas Lehmann/Keystone via AP Bruid Kong Ning voer ŉ tradisionele dans uit tydens haar troue in Tacheng, China. Foto: Xinhua/Zhao Ge